
KOMISIJOS PANEVĖŽIO AUTOBUSŲ STOTIES VALDYMO IR EKSPLOATAVIMO PASLAUGŲ KONCESIJOS SUTEIKIMO PROCEDŪROMS ATLIKTI,
patvirtintos 2026 m. rugpjūčio 21 d. / Administracijos direktoriaus įsakymu Nr. A-475
                                        
POSĖDŽIO PROTOKOLAS
		 
[bookmark: registravimoDataIlga][bookmark: registravimoNr]Reg. data Nr. Reg.Nr.
Panevėžys

Posėdis įvyko 2026-08-26, 10.00 val.
[bookmark: _Hlk235024473]Posėdžio pirmininkas – Jokūbas Leipus, Savivaldybės administracijos Miesto plėtros skyriaus vedėjas. 
Posėdžio sekretorė – Grita Motiejūnienė, Savivaldybės administracijos Miesto plėtros skyriaus vyriausioji specialistė.
Dalyvavo: Loreta Babilauskienė – Savivaldybės administracijos Turto valdymo skyriaus vedėja, Komisijos pirmininko pavaduotoja, Dalius Vadluga – Savivaldybės administracijos Miesto infrastruktūros skyriaus vedėjas, Gabrielė Matulė – Savivaldybės administracijos Teisės skyriaus vyriausioji specialistė, Vita Bubliauskaitė – Savivaldybės administracijos Teritorijų planavimo ir architektūros skyriaus vyriausioji specialistė, pavaduojanti Komisijos narį.

DARBOTVARKĖ:
1.	Dėl pritarimo Miesto plėtros skyriaus parengtai planuojamos koncesijos projekto situacijos analizei. 
2.	Dėl pritarimo Miesto plėtros skyriaus parengtoms planuojamos koncesijos projekto esminėms sąlygoms. 
3. Dėl siūlymo Savivaldybės administracijos direktoriui 1 ir 2 darbotvarkės klausimuose nurodytus dokumentus teikti Savivaldybės kontrolės ir audito tarnybai gauti išvadą dėl projekto tikslingumo.

1.  SVARSTYTA. Dėl pritarimo Miesto plėtros skyriaus parengtai planuojamos koncesijos projekto situacijos analizei.
J. Leipus Komisijos nariams pristatė Miesto plėtros skyriaus parengtą Situacijos analizę dėl Panevėžio autobusų stoties valdymo ir eksploatavimo paslaugų koncesijos projekto (toliau – Situacijos analizė) (pridedama), apimančią planuojamo koncesijos projekto apimtį, alternatyvų analizę, galimų rizikų pasiskirstymą, preliminarią koncesijos vertę ir kitas sąlygas, pagrindžiančias paslaugų koncesijos modelio taikymą.  
Komisijos pirmininkas atkreipė dėmesį, kad remiantis Situacijos analizėje pateiktais vertinimo kriterijais, rizikų pasiskirstymu, racionaliausia sudaryti paslaugų koncesijos sutartį 3 metams su galimybe ją pratęsti 2 metams (iš viso 5 metams). Buvo akcentuota, jog visos sąlygos, kriterijai dėl sutarties pratęsimo, koncesininko atsakomybės, baudų mechanizmas, ataskaitos ir pan. bus patikslinti, detalizuoti ir pateikti koncesijos pirkimo dokumentuose (konkurso sąlygose, koncesijos sutartyje). 
J. Leipus pasiūlė pritarti Situacijos analizei, Komisijos nariai pritarė vienbalsiai. 

NUTARTA:
Pritarti Situacijos analizei dėl Panevėžio autobusų stoties valdymo ir eksploatavimo paslaugų koncesijos projekto.

2. SVARSTYTA. Dėl pritarimo Miesto plėtros skyriaus parengtoms planuojamos koncesijos projekto esminėms sąlygoms.
J. Leipus pristatė esmines sąlygas, kurios, vadovaujantis Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimo Nr. 1480 „Dėl viešojo ir privataus sektorių partnerystės“ 19 punktu, ir Aprašo 14 punktu, bus perkeltos į Miesto plėtros skyriaus rengiamą Panevėžio miesto savivaldybės tarybos sprendimo projektą dėl koncesijos projekto įgyvendinimo tikslingumo.
Siūlomos tokios esminės sąlygos:
1. Projekto tikslas – koncesijos būdu atrinkti subjektą, kuris užtikrintų kokybišką autobusų stoties viešųjų paslaugų teikimą. 
2. Projektą įgyvendinanti institucija, kuri įgaliojama pasirašyti koncesijos sutartį – Panevėžio miesto savivaldybės (toliau – Savivaldybė) administracija;
3. Projektui taikomas partnerystės būdas – koncesija;
4. [bookmark: part_82dbcb1b5e204a4f9fb7fd7a2fe7e8bc]Maksimalus koncesijos sutarties terminas – 5 metai (3 metai su galimybe vieną kartą pratęsti 2 metams);
5. [bookmark: part_819b5f4f6dbb461599c03e8dcbea6054][bookmark: _Hlk231367297]Privačiam subjektui perduodama vykdyti autobusų stoties veikla:
5.1. autobusų stoties valdymas ir administravimas;
5.2. keleivių aptarnavimo paslaugų organizavimas;
5.3. autobusų eismo organizavimas stotyje;
5.4. autobusų stoties infrastruktūros priežiūra ir eksploatavimas;
5.5. kitos su autobusų stoties veikla susijusios ekonominės veiklos, gavus Savivaldybės administracijos rašytinį pritarimą.
6. [bookmark: part_7d41f5c59c134ccdb8d0402ca05d1957]Panevėžio miesto savivaldybės administracijos finansinių įsipareigojimų grynoji dabartinė vertė sudaro 0 Eur; 
7. [bookmark: part_9374b0745abe447cbb80dcf9a2426532]Privačiam subjektui nuomos teisėmis perduodamas valdyti, naudoti ir disponuoti Savivaldybės turtas, reikalingas koncesijos sutarčiai įgyvendinti – Panevėžio autobusų stotis (unikalus numeris – 4400-6404-1332:8428, bendras plotas – 686,00 kv. m) adresu: Savanorių a. 9-1, Panevėžys, su peronu (žymuo plane Pr. 1 (11 išvykimo vietų, 2 atvykimo vietos, 9 stovėjimo vietos), plotas – 1944,20 kv. m), stogine (plotas – 697,90 kv. m), įranga ir baldais.
8. [bookmark: part_b25322bee3934c00996793a10b803035]Pasibaigus koncesijos sutarčiai, visas privačiam subjektui perduotas valdyti turtas (nekilnojamasis turtas ir kitas ilgalaikis materialusis turtas) turės būti grąžintas Savivaldybei tokios būklės, kad atsižvelgiant į turto natūralų nusidėvėjimą jį būtų galima saugiai ir tinkamai naudoti.
9. Pavesti Savivaldybės administracijai parengti koncesijos suteikimo dokumentus, organizuoti koncesininko atrankos procedūras teisės aktų nustatyta tvarka, atlikti kitus veiksmus, būtinus koncesijai suteikti, pasirašyti koncesijos sutartį su konkurso būdu atrinktu koncesininku.
10. Nustatyti, kad koncesijos laikotarpiu atnaujintas turtas nuosavybės teise priklauso Savivaldybei.

Komisija vienbalsiai pritarė pateiktoms esminėms planuojamos Panevėžio autobusų stoties valdymo ir eksploatavimo paslaugų koncesijos sąlygoms. 

NUTARTA:
Pritarti esminėms planuojamos Panevėžio autobusų stoties valdymo ir eksploatavimo paslaugų koncesijos sąlygoms.

3. SVARSTYTA. Dėl siūlymo Savivaldybės administracijos direktoriui 1 ir 2 darbotvarkės klausimuose nurodytus dokumentus teikti Savivaldybės kontrolės ir audito tarnybai gauti išvadą dėl projekto tikslingumo.
J. Leipus pristatė tolimesnius etapus ir informavo, kad sekantis veiksmas – Administracijos direktoriaus raštas su šiame posėdyje pritartais dokumentais Savivaldybės kontrolės ir audito tarnybai siekiant gauti išvadą dėl projekto tikslingumo. Ši išvada būtina rengiant Tarybos sprendimo projektą.
Komisijos nariai pastabų neturėjo ir vienbalsiai pritarė siūlyti Administracijos direktoriui kreiptis į Savivaldybės kontrolės ir audito tarnybą gauti išvadą dėl projekto tikslingumo.
NUTARTA:
Siūlyti Administracijos direktoriui kreiptis į Savivaldybės kontrolės ir audito tarnybą gauti išvadą dėl projekto tikslingumo.


PRIDEDAMA: Situacijos analizė dėl Panevėžio autobusų stoties valdymo ir eksploatavimo paslaugų koncesijos projekto, 15 lapų.



Komisijos pirmininkas 				                Jokūbas Leipus
Komisijos pirmininko pavaduotoja 			                Loreta Babilauskienė
Komisijos narys 				                Dalius Vadluga
Komisijos narė 				                Gabrielė Matulė
Specialistė, pavaduojanti Komisijos narį			                Vita Bubliauskaitė
Posėdžio sekretorė 				                Grita Motiejūnienė

